
उत्‍तर देने की तारीख 18 दिसंबर, 2015
राष्‍ट्रीय ऑप्‍टिकल फाइबर नेटवर्क नीति
2301.  श्री प्रफुल्‍ल पटेल :
क्‍या संचार और सूचना प्रौद्योगिकी मंत्री यह बताने की कृपा करेंगे कि:
(1) क्‍या सरकार की राष्‍ट्रीय ऑप्‍टिकल फाइबर नेटवर्क (एनओएफएन) नीति बनाने की योजना है, यदि हां, तो तत्‍संबंधी ब्‍यौरा क्‍या है ; 
(2) क्‍या सरकार इस नीति में राज्‍यों के अधिकाधिक शामिल होने हेतु समान राइट ऑफ वे (आर ओ डब्‍ल्‍यू) अपनाने की योजना रखती है  ; 
(3) क्‍या सरकार की एन ओ एफ एन नीति का समेकित कार्यान्‍वयन सुनिश्‍चित करने के लिए बेतार ब्रॉडबैंड की सफलतापूर्वक शुरूआत करने हेतु और स्‍पेक्‍ट्रम जारी करने की योजना है  ; और
(4) क्‍या सरकार इंटरनेट सूचना प्रदाताओं (आई एस पी) को नेशनल इंटरनेट एक्‍सचेंज ऑफ इंडिया से जोड़ने की योजना रखती है ताकि यह प्रभावी इंटरनेट एक्‍सचेंज प्‍वाइंट (आई एक्‍स पी) बन सके, यदि हां, तो तत्‍संबंधी ब्‍यौरा क्‍या है ?

उत्‍तर
संचार और सूचना प्रौद्योगिकी मंत्री (श्री रवि शंकर प्रसाद)
(क) और (ख) बिना भेदभाव के सेवा प्रदाताओं की सभी श्रेणियों द्वारा ब्रॉडबैंड कनेक्‍टिविटी उपलब्‍ध कराने के लिए ग्राम पंचायतों और ब्‍लाकों के बीच कनेक्‍टिविटी अंतराल को भरने के लिए जहॉं आवश्‍यक हो इंक्रीमेंटल फाइबर बिछाकर और भारत संचार निगम लिमिटेड (बीएसएनएल), रेलटेल और भारतीय पावर ग्रिड निगम लि. जैसे सार्वजनिक क्षेत्र के उपक्रमों (पीएसयू) के मौजूदा फाइबर का उपयोग करके ऑप्‍टिकल फाइबर की मार्फत देश की सभी 2.50 लाख ग्राम पंचायतों को जोड़ने के लिए वर्ष 2011 में राष्‍ट्रीय ऑप्‍टिकल फाइबर नेटवर्क (एनओएफएन) की योजना बनाई गई थी। इस परियोजना को एक विशेष उद्देश्‍य कंपनी (एसपीवी) नामत: भारत ब्रॉडबैंड नेटवर्क लिमिटेड (बीबीएनएल) द्वारा क्रियान्‍वित किया जा रहा है जिसे भारतीय कंपनी अधिनियम, 1956 के तहत दिनांक 25.02.2012 को निगमित किया गया है।
जारी----- 2/- 
-2-
      एनओएफएन परियोजना का केन्‍द्र-राज्‍य सरकारों के संयुक्‍त प्रयास के रूप में प्रावधान किया गया था। राज्‍य सरकारों द्वारा कोई मार्गाधिकार (आरओडब्‍लयू) प्रभार न लगाकर अपनी ओर से इसमें योगदान किए जाने की आशा है। इसके लिए केन्‍द्र सरकार, राज्‍य सरकारों और भारत ब्रॉडबैंड नेटवर्क लिमिटेड (बीबीएनएल) द्वारा समुचित त्रिपक्षीय समझौता ज्ञापन (एमओयू) पर हस्‍ताक्षर किए जाने की आवश्‍यकता होगी। तमिलनाडु और लक्षद्वीप को छोड़कर सभी राज्‍यों और केन्‍द्र शासित प्रदेशों के साथ त्रिपक्षीय समझौता ज्ञापन पर हस्‍ताक्षर किए गए हैं। 
(ग) वायरलैस ब्रॉडबैंड सहित दूरसंचार सेवाओं के लिए विभिन्‍न आवृत्‍ति बैंड में उपलब्‍ध स्‍पेक्‍ट्रम, जिसकी समय-समय पर नीलामी की जाती है, से दूरसंचार सेवा प्रदाताओं के पास स्‍पेक्‍ट्रम की उपलब्‍धता बढ़ गई है। सरकार द्वारा भेजे गए पत्र के आधार पर भारतीय दूरसंचार विनियामक प्राधिकरण (ट्राई) ने स्‍पेक्‍ट्रम की नीलामी के अगले दौर के लिए 700 मेगाहर्ट्ज, 800 मेगाहर्ट्ज, 900 मेगाहर्ट्ज, 1800 मेगाहर्ट्ज, 2100 मेगाहर्ट्ज और 2500 मेगाहर्ट्ज बैंड में स्‍पेक्‍ट्रम के मूल्‍य निर्धारण और आरक्षित कीमत पर दिनांक 26.11.2015 को एक परामर्शी दस्‍तावेज जारी किया है।
(घ) सरकार ने इंटरनेट सेवा प्रदाताओं (आईएसपी) को जोड़ने के लिए देश के विभिन्‍न स्‍थानों पर भारतीय राष्‍ट्रीय इंटरनेट एक्‍सचेंज (एनआईएक्‍सआई) नोड स्‍थापित किए हैं। फिलहाल, सात स्‍थानों (मुम्‍बई, दिल्‍ली, चेन्‍नई, बंगलूरू, हैदराबाद, कोलकाता और अहमदाबाद) में 43 आईएसपी को एनआईएक्‍सआई के साथ पहले ही जोड़ दिया गया है। बढ़ते डाटा परियात के साथ आशा है कि अधिक आईएसपी इन एनआईएक्‍सआई नोडों से जुड़ेंगे।

